Hippias
Hippias fuit sophista ex Elide in Peloponneso, qui exeunte saeculo quinto a.C.n. floruit et paene omnibus artibus scientiisque sui temporis excellere sese iactabat. Encyclopaedicus enim homo esse volebat. Olympicis ludis dissertationes de qualicumque re habebat atque adulescentes magno pretio erudiebat. Persona praecipua in duos dialogos Socraticos(en) inducitur, Hippias minor et Hippias maior inscriptos. Apparet quoque in Platonico Protagora et in Xenophontis Memorabilibus.